I det følgende finner du to rapporter fra Noordelijke Hogeschool Leeuwarden:
Vår 2003
Kort beskrivelse av universitet/høyskolen og byen.  

Leeuwarden er det en by på ca. 90.000 innbyggere som ligger nord i Nederland, 2,5 time med tog fra Amsterdam. Den har det meste å tilby i forhold til shoppingmuligheter, treningsstudioer og helsetjenester. Det jeg synes var det beste med denne byen var det avslappende stemningen den hadde. Med sitt veldig sjarmerende sentrum, små gatekafeér og brostensgater gir byen et veldig avslappet inntrykk. På torsdag, fredag og lørdag derimot er barene og utestedene fylt til randen av festglade mennesker. Byen har generelt noe å tilby til alle. 
Høyskolen er en smule kaotisk, men ting pleier å løse seg til slutt. Skolen tilbyr et variert utvalg av fag og emner, som alle blir undervist på engelsk. Klassestørrelsen er også veldig liten, ingen klasse har stort mer enn 30 elever, noe som skaper et godt samhold mellom elevene.  

Studentmiljø.

Studentmiljøet på økonomiutdanningen ved Noordelijke Hogeschool Leeuwarden er generelt veldig bra. Som utvekslingsstudent er man hovedsakelig i kontakt med andre internasjonale studenter, gjerne fra Frankrike, Spania, Tyskland, England, Kina og Amerika. Generelt er utveklingsstudenter veldig åpne for å stifte nye bekjentskap, er hjelpsomme og veldig aktive. Man blir vanligvis plassert i bofellesskap med internasjonale studenter, noe som hjelper studentene i introduksjonsfasen.  

Det er lite kontakt mellom Erasmus studenter og nederlandske studenter, og dette medfører at sosialisering med ”lokalbefolkningen” gjerne foregår utenfor klasserommet. Erasmus på skolen arrangerer flere turer åpne for både nederlandske og utenlandske studenter, men det er dårlig oppmøte fra de nederlandske. Den beste måten å møte ”fastboende” på er gjennom for eksempel treningsstudio, ute på byen, eller ved tilfeldigheter. 
Semesterstart.

Semesteret starter 1. september, men skolen arrangerer også introduksjonsuke for internasjonale studenter en uke før ordinær studiestart. Jeg anbefaler sterkt å delta på denne introduksjonsuken, da man ikke bare møter de fremtidige klassekameratene, men også får utdelt bøker, blir kjent med byen og finner seg til rette i de nye omgivelsene. Andre semester starter 27. Januar, og for studenter som bare ønsker et semester, er det da også en introduksjonsuke for dem. 

Semesterslutt.

Første semester slutter ca. 20. januar, mens andre semester slutter 25. Juni. Vær klar over at eventuelle utsatte prøver, eller eksamen for fag hvor man stryker første gang gjerne legges i uken etter ordinært semester. 

Eksamensperioder.

Skoleåret er delt inn i to semester, slik som i Norge, men i tillegg er hvert semester delt inn i 3 perioder. Hver periode inneholder fem uker med undervisning og en uke med eksamen. Man vil ikke ha eksamen i alle fagene hver periode. Siden man ikke nødvendigvis har alle fagene hele semesteret, hører det en timeplan til hver periode. 
Liste over fagene du har tatt med antall ECTS credits.

I løpet av tre semestre ved Noordelijke Hogeschool Leeuwarden har jeg vært igjennom følgende fag: 
Dutch Language and Culture (Vår ’03)
Et introduksjonskurs i Nederlandsk språk og kultur. Ganske elementært hvor man fikk en forsmak på språket, men en veldig grei gjennomgang av kulturen. 

Nivået var ganske lavt, men det var også på grunn av de kulturelle spredningene i klassen. 

Industrial Organization (Vår ’03)

Et veldig interessant kurs omhandlende samspillet mellom tilbud og etterspørsel, bygget en del på samfunnsøkonomi fra HiO, men komplementært heller enn overlappende. En god del grafiske fremstillinger og et krevende analytisk nivå på undervisningen. 

Business English (Vår ’03)

Jeg trodde dette skulle være et veldig interessant fag med høyt faglig nivå, men i stedet ”lærte” vi å oversette setninger som ”Kan du sende saltet?” og ”Hva sier du når noen har bursdag?” I forhold til den standarden man har på engelsk fra Norge, var dette bare så elementært at det var nytteløst. 

Business Logistics Operations (Vår ’03)

Faget var et introduksjonskurs til logistikk, og var veldig interessant. Det var en kombinasjon av forelesninger og prosjektbasert læring. Inngangsnivået var ikke høyt, men man oppnådde en akseptabel standard etter at man var ferdig. 
Information Management (Vår ’03)
Dette faget kunne i utgangspunktet vært interessant, med fokus på presentasjonsmåter og kommunikasjon, men dessverre ble fokuset snudd mot IKT, hvordan lage en internettside og bygge opp et nettverk. Dette kunne vært interessant om man hadde fått undervisning i hvordan man skulle gjøre det, noe man ikke fikk. Selv om det ikke var noe krav om tidligere erfaring i lignende fag, var det lagt opp til at studentene skulle ha mer enn gjennomsnittlig kunnskap i IKT. Om man føler man kan det, er dette faget veldig interessant. 
Theme: The International Enterprise (Høst ’03) ECTS 18
Dette “emnet” tok opp seks uker av høstsemesteret og dreide seg om eksport av sykler til Cyclia, lagt opp som et prosjektarbeid i gruppe. Under denne paraplyen ble ulike fag lagt inn, slik som engelsk, finans og ledelse. Nivået på dette ”emnet” var varierende, siden det bygde på tidligere kunnskaper til de ulike studentene minst like mye som til foreleserne. Personlig synes jeg det var veldig interessant til å begynne med, men ettersom prosjektet ble mer og mer urealistisk minsket interessen. Helt greit, men ikke noe mer. 

Theme: Processes (Høst ’03) ECTS 17,5
Dette ”emnet” ble bygget opp på samme måte som overnevnte, prosjekt arbeid i gruppe med supplerende forelesninger i ulike emner. Dette varte i 12 uker og inkluderte elementer som forhandlinger, import, eksport og markedsføring. Dette programmet var ledet av forelesere som jeg personlig (og har også hørt fra mange andre) mener er mye mer realistiske i sine oppgaver, veiledning og forelesninger. Dette bidro til at nivået på prosjektet var mye høyere enn foregående. 
Theme: Strategy (Vår ’04) ECTS 8
I Strategy skulle vi skrive en markedsføringsplan. Dette var et helt greit gruppearbeid lagt opp på samme måte som tidligere, med forelesninger som fungerer som støtte i arbeidet. Prosjektet gav alle muligheter til å bruke tidligere kunnskaper i markedsføring, samtidig som man får muligheten til å lære nytt stoff.
Dutch language and culture 2 (Vår ’04) ECTS 5
Dette faget er en forlengelse av Dutch language and culture 1, og går mer i dybde enn foregående fag. Man lærer for eksempel navn på klesplagg, hvordan man bestiller mat etc. Etter fullførelse av del 1 og 2 kan man regne med at man kan holde enkle samtaler på nederlandsk. 
PR & Communication management (Vår ’04) ECTS 5
PR & Communication er et lite fag som går over 6 uker som tar for seg den grunnleggende teorien av PR og kommunikasjon. Faget er lagt opp som 5 forelesninger, en oppgave og en eksamen. Personlig synes jeg dette faget var altfor grunnleggende og læreren lite reflektert. 

Area studies – The market (Vår ’04) ECTS 5
Dette var nok et markedsføringsprosjekt. Denne gang er det snakk om å eksport av et elektronisk produkt, hvor man da skal se på markedet, potensial og muligheter. Man benytter markedsføringsteori som SWOT analyser, kalkulasjoner av marketspotensial og måter å kommunisere med sine målgrupper. 

International Finance (Høst ’03) ECTS 6
International Finance tar for seg teori angående internasjonale bevegelser i finansmarkedet. Man går gjennom teori som valutamarkedet, aksjer, rentebevegelser og andre aspekter som påvirker finansverdenen. Dette faget var veldig interessant, holdt et høyt nivå og gav en veldig god oversikt over emnet. 
International trade (Vår ’04) ECTS 3

International trade tar seg for internasjonale handelsavtaler og hvordan de fungerer i praksis. Dette faget er veldig interessant, et høyt nivå og er undervist av en veldig god lærer.  
Boforhold.  
Noordelijke Hogeschool Leeuwarden organiserer bosted for internasjonale studenter. Dette er en veldig grei løsning, siden det er lite med boliger på markedet i byen. Leien ligger vanligvis på ca. €320 i måneden, gjerne inkludert internett. Noe rimeligere leiligheter finnes også, men de ligger ikke så sentralt til, og standarden er mye lavere. 
Andre ting som du mener har interesse for norske utvekslingsstudenter. 

For de sport-interesserte er det tilgang til flere ulike treningsstudioer i Leeuwarden. Prisene varierer ettersom standarden, fra €85 for et år og oppover.
Anbefaler du andre studenter å reise dit?  Hvorfor (ikke)?

Leeuwarden er en veldig hyggelig by å være utveklingsstudent i. Størrelsesmessig er den ganske liten, man treffer alltid kjente i byen på en lørdag, samtidig som man kan beholde anonymiteten om dette er ønskelig. Fagmessig er ikke Noordelijke Hogeschool Leeuwarden noe spesielt god, nivået på undervisningen er lavere enn den man får i Oslo. Fagmessig er fokuset mer markedsføring enn finans, siden utveklingsstudentene blir puttet i samme klasse som nederlandske markedsføringsstudenter. Jeg anbefaler allikevel skolen fordi det man lærer utenfor klasserommet, og det man danner seg av erfaringer er verdt mer enn det man faglig mister. Jeg synes oppholdet har vært helt flott, en fantastisk mulighet til å bygge et internasjonalt kontaktnett med andre studenter, utvikle mine språkkunnskaper og lære å kjenne en ny kultur. 
Kjersti Hegde 

☺
Oppholdet i Leeuwarden vårsemesteret 2002

 

Byen: 

Leeuwarden er en veldig "Nederlandsk" by, med alt det måtte innebære. Mange kanaler og koselig gamle hus. Det bor ca 90 000 mennesker i Leeuwarden, og den har flere Høgskoler eller Colleger. Byen ligger Nord i Nederland, og er hovedstad i provinsen Friesland. Friesland er en veldig spesiell provins med sitt eget flagg, språk og kultur. 

Det tar ca 2 ½ time med tog fra Amsterdam Schipol til Leeuwarden. Dersom man ønsker å reise til Amsterdam eller Rotterdam tar dette mellom 2 og 3 timer med tog.

Byen er ikke så veldig stor, og selv om avstanden fra skole til leilighetene ser stor ut på kartet, tar ikke dette lenger enn 10-20 min med sykkel. Skolen ligger nesten nede i sentrum, og der er det helt greie muligheter for handling osv. Det er marked i byen hver fredag hvor man kan finne mye rart, men dersom man virkelig har lyst på litt shopping er det nok best å dra inn til nabobyen Groningen. Det tar ca 40 min med tog.

Det er lagt opp til mange forskjellige sportsaktiviteter på skolen, og rett utenfor leilighetene er det basketball bane, og det kryr av fotball baner. Dessuten er Leeuwarden virkelig bra for jogging og sykling. 10 min unna finner man også et innendørs svømmebasseng.

 

Boforholdene:


De fleste studentleilighetene ligger nord for byen, i en mindre bra del. Naturen rundt er veldig fin, men blokkene er litt gamle og noen er falleferdige. Det positive med leilighetene er at man er samlet sammen med mange av de andre utvekslingsstudentene. Du har ikke lang vei til kameratene, og man treffer nesten alltid noen når man er i butikken eller lignende. Hver leilighet består av en stue m tv og tlf, kjøkken, bad med dusj og vaskemaskin, toalett, balkong og fire soverom. Man deler leiligheten med tre andre studenter, og har hver sitt rom og stuen kjøkken osv er fellesrom. Soverommene er utstyrt med en seng, skrivebord, stol og skapplass. Noen rom vil ha flere møbler og andre mindre. Alt ettersom hva tidligere studenter har latt være igjen. 

Studentene har selv ansvar for å holde leilighetene rene, men dette varierer helt etter hvem som har bodd der før deg. Noen leiligheter er nyere enn andre, og er dermed også mer rene. Men uansett så er det nok lurt å være forberedt på en vask dem første dagen.

Kjøkkenet har en til to kjøleskap (alt ettersom hva studenter før har kjøpt inn), gasspanner og en liten toast-ovn. Antall bestikk og lignende varierer fra leilighet til leilighet, men kan skaffes hos studenthus organisasjonen. 

Husleie ligger på ca 230€ (i 2002) og betales direkte til studenthus organisasjonen. Den ligger 10 min gange fra leilighetene og er oppe hver ukedag fra 1300-1600. Litt kronglete åpningstider siden man hadde undervisning på denne tiden.

Skolen:
Skolen ligger ganske sentralt, ca 5 min gange fra sentrum og togstasjon. Har du sykkel skal det ikke ta mer enn 15 min. å komme seg fra leiligheten til skolen. Økonomi avdelingen ligger i samme bygning som ingeniør avdelingen. Det finnes også en annen del av NHL, men denne tar seg mer av reiseliv, og ligger nærmere leilighetene.

Økonomi bygningen består av 4 etasjer, der 1 etasje består av kontorer for lærere, kantine, bibliotek og adm. 2. og 4. etasje er klasserom og man har en etasje med diverse datamaskiner. Her er det litt forskjellig kvalitet på datamaskinene, og det kan ofte være ganske fullt midt på dagen selv om dette bedret seg betraktelig i Mai 2002 når de fikk ca 30 nye maskiner. 

Undervisningen foregår stort sett som klasseromsundervisning og ikke forelesninger som vi er vant med her hjemme. Det var bare enkelte fag som var store nok til at det ble forelest.

Ved begynnelsen av året betaler man et bokfond ca 85€ for et semester da låner man alle de bøkene man trenger for hele året. Man kan ikke bruke penger på skoleområdet, men får utdelt et Chipcard som du kan fylle opp med penger, og bruke til utskrifter, mat, kopier m.m.

 

Lærerene:
Er hyggelige og hjelpsomme, og nivået på engelsken er jevnt over bra, med noen avvik i begge retninger. De fleste baserer undervisningen på notater fra timen og utskrifter. I noen fag må man lese litt i bøkene innimellom, men det blir gjerne gitt lekser til hver gang så å lese blir ikke like viktig som hjemme. 

Undervisningen foregår i klasserom, og mange av klassene er svært små. Det var bare et fag som var stort nok til at det ble holdt forelesning.

Eksamen er ikke hemmelig, og alle resultater som blir gitt blir hengt opp på tavla. Du skriver navnet ditt på besvarelsen, og det er lett å føle at man har en viss trynefaktor.

Fagene:
Skolen har mange fag som passer for økonomi studiet, men også noen som ikke er på et høyt nok nivå. Blant disse er:

· Marketing Management, som tilsvarer en lett utgave av Markedsføringsledelse

· Business English, som er veldig basic engelsk og passer ikke for dem med engelsk fra HIO.

· Management Accounting, Regnskap!

De fag jeg hadde var disse:

Industrial Organization

Krever at man har hatt MIKRO, men det var ikke alle elevene som hadde hatt det så vi startet med ett oppfrisker kurs i mikro. En del av faget er ren MIKRO II, og det tar for seg forskjellige markedsformer som fullkommen konkurranse og monopol. Dessuten noen av midtpunktene bl.a. Duopol og Oligopol. 

Ble i vårsemesteret 2002 undervist av Peter Van Der Meer. Han prater meget bra engelsk, og har veldig bra kunnskaper for faget. Begynte med et lyn kurs i mikro den første uken og deretter var det IO. Undervisningen var mye på tavle med eksempler osv. 
Mye lekser til å begynne med, og disse skulle også innleveres. Semesteret er delt inn i tre deler, og han har tre del eksamener. Dersom man er fornøyd med karakteren i deleksamen trenger man ikke å ta den på avsluttende eksamen.

Boka som ble brukt var ganske gammel så Van Der Meer delte ut en del papirer og forelesnings notater som ble en del av pensum. 

Operation Management/Business Logistics

Logistikk enkelt og greit. Strategi, Kapasitet, Layout, Planlegging m.m. 

Ble undervist av Dennis Moeke, veldig bra engelsk kunnskaper her også. Baserte undervisningen på Powerpoint presentasjoner hvor pensum ble gjennomgått, deretter gruppearbeid med å løse oppgaver fra boka.

Faget ble evaluert med en avsluttende eksamen som talte 50 %, og 6 caser + innsats i timen som talte 50%. Casene ble gjort i grupper som studentene selv plukket, og i siste del av semesteret måtte vi levere inn en oppgave som omhandlet et av temaene i boka.

International Management

Ble undervist av Erik Prins. Veldig bra i engelsk. Dette var et kurs som overlappet inn i et av de andre internasjonale kursene, så her var det ca 20 kinesere i tillegg. Dette er et av de beste kursene på skolen, og er lagt opp i forelesning stil. Prins har laget en case bok, så det er ikke noe spesielt pensum å lese. Han bruker mye data og video i undervisningen sin, og vi lærer om international ledelse ved å se på hva som er blitt gjort riktig og galt i kjente firmaer som har prøvd å bli internasjonale. Disse casene analyseres og sammenlignes med hverandre. Faget tar opp temaer som internasjonal strategi, entrings strategier, strukturering, kultur m.m.

International Marketing

Skulle være markedsføring, men føltes mer ut som internasjonal handel eller noe sånt noe… Temaene gikk i handels teorier, INCO termer, Betalingsformer (Som hvordan bruke en giro…), kulturelle forskjeller og litt inngangs strategier.

Faget ble undervist av J. Bergsma. Han gjorde seg forstått helt greit på engelsk, men var ganske slapp og hadde gjerne bare undervisning en halv time til en time i uken. 

Faget ble vurdert gjennom en eksamen som talte 2/3 og en markedsføring/eksport plan 1/3. Eksamen var flervalgsspørsmål stilt på dårlig engelsk.
Eksportplanen var faktisk veldig bra markedsføringsrettet med SWOT analyse, Data innhenting m.m. Bare synd at Bergsma aldri underviste i noe av dette… Det gikk greit for de av oss som har hatt markedsføring fra før.

Dutch Culture

Ble undervist av Riemer Riemersma. Engelsken var helt passe. Han underviser egentlig på et annet college, men hadde dette faget for første gang på NHL. Vi lærte mye om Friesk historie og kunst og byene i området rundt Leeuwarden, men det var litt lite om Nederlandsk historie og kultur. Men det må sies at han ikke hadde hatt slik undervisning før, og i siste del av semesteret ble ting bedre etter at han hadde spurt hva vi ville lære mer om.

Faget ble vurdert i små hjemme oppgaver der vi skulle finne ut fakta om Nederland eller Friesland. Det var tre slike oppgaver etter hver del termin.

Dutch Language

Ble undervist av Doris Rijpma. Han underviser også Business English så engelsken er veldig bra. Kurset er et veldig basis nederlandsk hvor man lærer å introdusere seg selv, og stille korte spørsmål og svar, bestille mat, hilse osv. For de som allerede kan litt nederlandsk har de også mer viderekomne kurs. 

Faget blir vurdert gjennom to eksamener. En skriftlig del hvor man får spørsmål på engelsk og andre på nederlandsk som skal besvares på nederlandsk. En muntlig del hvor man er to elever sammen som stiller hverandre spørsmål i ca 10 min.

Nederlandsk kultur og språk teller 50% hver av en samlet karakter.

Petter S. Maalø
